Սակայն քաղաքական շրջանակներում խոսում են, որ այս ընտրություններում նրանք երկուսն էլ չեն ցանկացել սատարել Ռ.Սինոյանին, քանի որ դրանից կրկնակի կարող էին տուժել. նախ հայտնի է, որ քանաքեռցիների եւ զեյթունցիների մեծամասնությունը գործող թաղապետից հիասթափված է եւ նրան դեմ է տրամադրված: Ուստի, վերը նշված պատգամավորների համար Սինոյանին սատարելը կնշանակեր այդ անել սեփական հեղինակության հաշվին: Ավելին, նման անշնորհակալ քայլը կունենար եւս մեկ բացասական հետեւանք` օլիգարխիայի շրջանում կարող էին հակասություններ ի հայտ գալ, ինչն այս դեպքում թերեւս լրիվ անտեղին կլիներ: Ուստի, Ռ.Սինոյանը, կարելի է ասել, թաղապետի ընտրություններին մասնակցում է միայնակ: Ի դեպ, քաղաքական շրջանակները նույնիսկ չեն բացառում, որ նա կհրաժարվի քվեարկությանը մասնակցելուց եւ կհանի իր թեկնածությունը: Ինչեւէ, ապրենք կտեսնենք: Իսկ սեպտեմբերի 18-ին Քանաքեռ-Զեյթունում բավական հետաքրքիր ընտրություններ են սպասվում: